Ar c'horseg zo ur yezh romanek deuet diouzh al latin, evel an italianeg hag ar galleg. Meur a rannyezhoù a vez graet ganto e Korsika. An daou strollad rannvyezhoù pennañ zo ar "cismontincu" (a vez anvet "cismontano" peurliesañ) - ur  rannyezh tost a-walc'h d'an "toskaneg"- hag ar "pumuntincu" (a vez anvet "oltramontano" peurliesañ), zo elfennoù yezh boutin etrezañ hag ar rannyezhoù a vez graet ganto e kreisteiz Italia koulz ha gant ar sardeg, gant ar rannyezhoù a vez graet ganto e Sikilia zoken. Unvanet eo bet ar rannyezhoù korsek avat : reolennoù boutin zo evit skrivañ ar rannyezhoù-se hag e-se e vez aesoc'h tremen eus ur rannyezh d'eben.